Regstreekse gesprek:  Die presidensiële penarieVolgens die bevindinge van die artikel 89-paneel van ondersoek na gebeure op Phala Phala is daar genoeg prima facie-bewyse om Ramaphosa in ŉ staat van beskuldiging te plaas. Die nasionale vergadering (NV) van die parlement moet eerskomende Dinsdag besluit of hy die verslag gaan aanvaar en verder gaan optree deur die instelling van ŉ artikel 89-ondersoek. Christel Cornelissen, senior joernalis by Maroela Media gesels met dr. Theuns Eloff, onafhanklike politieke kommentator, prof. Andre Duvenhage, navorsingsdirekteur by Fokusarea Sosiale Transformasie en dr. Pieter Mulder, voormalige VF Plus-leier en politieke kommentator om uit te vind hoe die drama homself gaan uitspeel. Wat is die ANC se pad vorentoe? Hoe beïnvloed dit interne faksievuisgevegte in die aanloop tot hul leiersverkiesing? Hoe ver gaan die skokgolwe van dié sage in die politiek uitkring? Volg die regstreekse uitsending op Maroela Media se Facebook-blad Maandag 5 Desember om 16:30. Die video sal ook onderaan dié artikel beskikbaar wees.